open-index/open-wikipedia-markdown huggingface dataset:
Αλεξάντερ Σέρλοτ

Ο **Αλεξάντερ Σέρλοτ** (5 Δεκεμβρίου 1995) είναι Νορβηγός επαγγελματίας ποδοσφαιριστής που αγωνίζεται ως επιθετικός στην Ατλέτικο Μαδρίτης και στην εθνική ομάδα της Νορβηγίας.

Ξεκίνησε την καριέρα του στην ακαδημία της Ρόζενμποργκ και υπέγραψε επαγγελματικό συμβόλαιο με την ομάδα το 2013. Έκανε το ντεμπούτο του στη Ελίτεσεριεν το 2014. Μετά από έναν δανεισμό στην Μπόντε/Γκλιμτ, όπου σημείωσε 13 γκολ, μεταγράφηκε στην ολλανδική  Χρόνινγκεν το 2015. Το 2017 υπέγραψε στην δανέζικη Μίτγιουλαντ και το 2018 μεταπήδησε στην Πρέμιερ Λιγκ, υπογράφοντας με την Κρίσταλ Πάλας. Στην Πάλας δεν κατάφερε να καθιερωθεί, οπότε ακολούθησαν δανεισμοί σε Γκενκ, Τραμπζονσπόρ. Το 2020, ο Σόρλοθ μεταγράφηκε στην γερμανική Λειψία, όπου πέρασε δυο σεζόν δανεικός στην Ρεάλ Σοσιεδάδ. Το 2023, υπέγραψε με την ισπανική Βιγιαρεάλ και σημείωσε αρκετά γκολ στη Λα Λίγκα, πριν μεταγραφεί στην Ατλέτικο Μαδρίτης το 2024 για 32 εκατομμύρια ευρώ.

Ο Σόρλοθ έχει εκπροσωπήσει τη Νορβηγία σε διεθνές επίπεδο από το 2016, σημειώνοντας το πρώτο του γκολ το ίδιο έτος.

## Παραπομπές


Κατηγορία:Νορβηγοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Νορβηγίας Κ16
Κατηγορία:Ποδοσφαιριστές Εθνικής Νορβηγίας Κ17
Κατηγορία:Ποδοσφαιριστές Εθνικής Νορβηγίας Κ18
Κατηγορία:Ποδοσφαιριστές Εθνικής Νορβηγίας Κ19
Κατηγορία:Ποδοσφαιριστές Εθνικής Νορβηγίας Κ21
Κατηγορία:Ποδοσφαιριστές Εθνικής Νορβηγίας
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Ρόσενμποργκ ΜΚ
Κατηγορία:Ποδοσφαιριστές ΦΚ Μπούντε/Γκλιμτ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές ΦΚ Μίντιλαντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Ατλέτικο Μαδρίτης
Άνχελ Κορέα

O **Άνχελ Μαρτίν Κορέα Μαρτίνεθ** (9 Μαρτίου 1995) είναι Αργεντινός επαγγελματίας ποδοσφαιριστής που αγωνίζεται ως επιθετικός ή πλάγιος μέσος στην Τίγρες και στην Εθνική ομάδα της Αργεντινής.

Ο Κορέα ξεκίνησε την επαγγελματική του καριέρα στην ηλικία των 18 ετών με την αργεντίνικη ομάδα Σαν Λορέντζο, με την οποία κατέκτησε το Τορνέο Ινισιάλ το 2013 και το Κόπα Λιμπερταδόρες το 2014. Το 2015, υπέγραψε με την Ατλέτικο Μαδρίτης στη Λα Λίγκα. Το 2025, ο Κορέα υπέγραψε με την μεξικάνικη ομάδα Τίγρες ΟΑΝΛ.

Ο Κορέα ήταν αρχηγός της Εθνικής Αργεντινής Κ-20, οδηγώντας την στην κατάκτηση του Πρωταθλήματος Νότιας Αμερικής Κ-20 το 2015, όπου αναδείχθηκε ο καλύτερος παίκτης του τουρνουά. Από το 2015, είναι τακτικός παίκτης στην Εθνική Αργεντινής και συμμετείχε στην κατάκτηση του Κόπα Αμέρικα το 2021 και του Παγκοσμίου Κυπέλλου το 2022.

## Παραπομπές


Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Σαν Λορένσο Αλμάγρο
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ποδοσφαιριστές Τίγρες ντε λα ΟΑΝΛ
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Κόπα Αμέρικα
Κατηγορία:Παίκτες νικητές Κόπα Λιμπερταδόρες
Χαμζά Άλιτς

Ο **Χαμζά Άλιτς** (βοσν. *Hamza Alić*, γενν. 20 Ιανουαρίου 1979) είναι Βόσνιος αθλητής του στίβου, και συγκεκριμένα σφαιροβόλος, που διακρίθηκε κυρίως σε Μεσογειακούς Αγώνες, όπου κατέκτησε 4 μετάλλια, και στο Ευρωπαϊκό Πρωτάθλημα Κλειστού Στίβου του 2013, όπου πήρε το αργυρό μετάλλιο. Ο αθλητής έχει ύψος 1,86 μέτρο και στην εποχή της ακμής του ζύγιζε 127 κιλά.

Ο Άλιτς γεννήθηκε στη Σρεμπρένιτσα από γονείς Μποσνιάκους (Βόσνιους Μουσουλμάνους), 16 χρόνια πριν τη Σφαγή των Μουσουλμάνων της Σρεμπρένιτσα. Η πρώτη του συμμετοχή σε μεγάλους διεθνείς αγώνες ήταν στο Ευρωπαϊκό Πρωτάθλημα Στίβου Νέων του 1997, που διεξάχθηκαν στη Λιουμπλιάνα της γειτονικής Σλοβενίας. Στα 23 του συμμετέσχε για πρώτη φορά σε μεγάλους διεθνείς αγώνες ενηλίκων, στο Ευρωπαϊκό Πρωτάθλημα Στίβου του 2002 στο Μόναχο, όπου με βολή στα 17,29 μέτρα κατέλαβε την 24η θέση. Τρία χρόνια αργότερα, στους Μεσογειακούς Αγώνες του 2005 στην Ισπανία, πήρε το χάλκινο μετάλλιο με επίδοση 19,49 μέτρα. Μετάλλια πήρε επίσης στους Μεσογειακούς Αγώνες του 2009 (αργυρό), του 2013 (χάλκινο) και τέλος του 2018, και πάλι στην Ισπανία, όπου ήρθε πρώτος με βολή στα 20,43 μ.. Στο Ευρωπαϊκό Πρωτάθλημα Κλειστού Στίβου του 2013 ήρθε δεύτερος με 20,34 μ. πίσω από τον Σέρβο (αλλά επίσης Μποσνιάκο ως προς την καταγωγή) Ασμίρ Κολάσινατς, που είχε καλύτερη βολή στα 20,62 μέτρα. Από την άλλη, σε Ολυμπιακούς Αγώνες δεν κατόρθωσε ποτέ να περάσει σε τελικό και η καλύτερη θέση του ήταν η 17η, το 2008 στο Πεκίνο.

## Παραπομπές


## Εξωτερικοί σύνδεσμοι
* Ο Χ. Άλιτς στον ιστότοπο της World Athletics

Κατηγορία:Βόσνιοι αθλητές του στίβου
Κατηγορία:Σφαιροβόλοι
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Ευρωπαϊκούς Αγώνες 2015
Κατηγορία:Μεσογειονίκες
Κατηγορία:Αθλητές του στίβου στους Μεσογειακούς Αγώνες 2005
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Αθλητές του στίβου στους Μεσογειακούς Αγώνες 2018
Γκόρνια Ντούμπιτσα

Η **Γκόρνια Ντούμπιτσα** (βοσν. *Gornja Dubica*) είναι χωριό που ανήκει στον Δήμο του Όντζακ, του Καντονίου της Ποσάβινα, στη βόρεια Βοσνία και Ερζεγοβίνη. Το χωριό είναι κτισμένο σε υψόμετρο 85-90 μέτρα πάνω από την επιφάνεια της θάλασσας, στην αριστερή όχθη του ποταμού Μπόσνα, περίπου 6 χιλιόμετρα σε ευθεία γραμμή από την εκβολή του στον ποταμό Σάβο, που ορίζει εκεί τα σύνορα με την Κροατία. Συνεπώς η Γκόρνια Ντούμπιτσα είναι παραμεθόριο χωριό.

## Δημογραφία
Σύμφωνα με την απογραφή του 2013 ο πληθυσμός της Γκόρνια Ντούμπιτσα ήταν 918 κάτοικοι. Από αυτούς, οι 913 (ποσοστό 99,5%) δήλωσαν Κροάτες, 4 κάτοικοι δήλωσαν Σέρβοι και ένας δήλωσε Μποσνιάκος.

## Παραπομπές


Κατηγορία:Οικισμοί του Όντζακ
Κατηγορία:Οικισμοί του Όντζακ με κροατική πληθυσμιακή πλειοψηφία
Ντόνια Ντούμπιτσα

Η **Ντόνια Ντούμπιτσα** (βοσν. *Donja Dubica*) είναι πεδινό χωριό που ανήκει στον Δήμο του Όντζακ, του Καντονίου της Ποσάβινα, στη βόρεια Βοσνία και Ερζεγοβίνη. Το χωριό είναι κτισμένο σε υψόμετρο 85 μέτρα πάνω από την επιφάνεια της θάλασσας και είναι παραμεθόριο, καθώς απέχει περίπου 2,5 χιλιόμετρα (σε ευθεία γραμμή) από τον ποταμό Σάβο, που ορίζει στο μέρος αυτό τα σύνορα με την Κροατία.

## Ιστορία
Κατά τον Β΄ Παγκόσμιο Πόλεμο, στις αρχές Δεκεμβρίου του 1944, η κροατική οργάνωση Ούστασε διέπραξε μαζική σφαγή κατοίκων στην Ντόνια Ντούμπιτσα, όπως και σε άλλα, κοντινά χωριά με σερβική πληθυσμιακή πλειονότητα (π.χ. Τρνιάκ, Ζόριτσε). Στην Ντούμπιτσα δολοφονήθηκαν 752 κάτοικοι, από τους οποίους οι 332 ήταν ανήλικοι.

## Δημογραφία
Σύμφωνα με την απογραφή του 2013 ο πληθυσμός της Ντόνια Ντούμπιτσα ήταν 1.472 κάτοικοι. Από αυτούς, οι 1.371 (ποσοστό 93,1%) δήλωσαν Κροάτες, το 6,2% δήλωσαν Σέρβοι, 6 κάτοικοι δήλωσαν Μποσνιάκοι και οι υπόλοιποι 4 κάτοικοι δήλωσαν κάποια άλλη εθνότητα ή δεν απάντησαν.

## Παραπομπές


Οικισμοί του Όντζακ
Κατηγορία:Οικισμοί του Όντζακ με κροατική πληθυσμιακή πλειοψηφία
Ποσάφσκα Μάχαλα

Το **Ποσάφσκα Μάχαλα** (βοσν. *Posavska Mahala*) είναι χωριό που ανήκει στον Δήμο του Όντζακ, του Καντονίου της Ποσάβινα, στη βόρεια Βοσνία και Ερζεγοβίνη. Το χωριό είναι κτισμένο σε υψόμετρο 90 έως 95 μέτρα πάνω από την επιφάνεια της θάλασσας και είναι παραμεθόριο, καθώς απέχει περί τα 5 χιλιόμετρα (σε ευθεία γραμμή) από τον ποταμό Σάβο, που ορίζει εκεί τα σύνορα με την Κροατία.

Ιστορικώς, πριν τον Β΄ Παγκόσμιο Πόλεμο, το χωριό ονομαζόταν **Βλάσκα Μάλα** (*Vlaška Mala*) και κατά τη διάρκεια του πολέμου ήταν ισχυρό προπύργιο της κροατικής οργανώσεως Ούστασε.

## Δημογραφία
Σύμφωνα με την απογραφή του 2013 ο πληθυσμός του Ποσάφσκα Μάχαλα ήταν 849 κάτοικοι. Από αυτούς, οι 835 (ποσοστό 98,4%) δήλωσαν Κροάτες, οι 4 κάτοικοι (0,5%) δήλωσαν Σέρβοι, δύο δήλωσαν Μποσνιάκοι και οι υπόλοιποι 8 κάτοικοι δήλωσαν κάποια άλλη εθνότητα ή δεν απάντησαν.

## Παραπομπές


Κατηγορία:Οικισμοί του Όντζακ
Κατηγορία:Οικισμοί του Όντζακ με κροατική πληθυσμιακή πλειοψηφία
Σουνγκάι Πετάνι

thumb|Πλατφόρμα του Σιδηροδρομικού Σταθμού του Σουνγκάι Πετάνι
thumb|Ασιατικό Ινστιτούτο Ιατρικής, Επιστήμης και Τεχνολογίας (AIMST University)
thumb|right|Ο Πύργος του Ρολογιού το 2010
Το **Σουνγκάι Πετάνι** (, τζάουι: سوڠاي ڤتاني‎) είναι πόλη στην περιοχή Kuala Muda, στο κρατίδιο Κεντάχ της Μαλαισίας. Το Σουνγκάι Πετάνι είναι η μεγαλύτερη πόλη του Κεντάχ και βρίσκεται περίπου 55 χλμ. νότια του Αλόρ Σετάρ, της πρωτεύουσας του Κεντάχ, και 33 χλμ. βορειοανατολικά της Τζώρτζταουν, της πρωτεύουσας του γειτονικού κρατιδίου Πενάνγκ.

## Ετυμολογία
Το όνομα Σουνγκάι Πετάνι προέρχεται από το όνομα του ποταμού Πετάνι, ο οποίος είναι παραπόταμος του ποταμού Μέρμποκ. Η λέξη Πετάνι μπορεί να σχετίζεται με την επαρχία Πατάνι της Ταϊλάνδης. Η λέξη λέγεται ότι προέρχεται από τη σανσκριτική λέξη «pathini», που σημαίνει «παρθένα νύμφη». Pathini ήταν το όνομα μιας κόρης του Μερόνγκ Μαχαβάνγκσα, του θρυλικού ιδρυτή της προγενέστερης Αυτοκρατορίας Λανγκασούκα (2ος έως 15ος αιώνας). Όταν το Κεντάχ ήταν γνωστό με το όνομα Λανγκασούκα, οι έμποροι ταξίδευαν πάντα μεταξύ της κοιλάδας Μέρμποκ και του Πατάνι, και των ανατολικών τμημάτων της χερσονήσου της Μαλαισίας μέσω χερσαίων διαδρομών. Έτσι δεν είναι αδύνατο η λέξη «Πετάνι» να είναι δανεισμένη από το όνομα της πριγκίπισσας. Το "Petani" σημαίνει επίσης αγρότης στα μαλαϊκά, αλλά είναι απίθανο αυτή να είναι η προέλευση του ονόματος της πόλης καθώς δεν υπάρχουν πηγές που να το αναφέρουν.

## Παραπομπές


Κατηγορία:Πόλεις της Μαλαισίας
One More Light

Το ***One More Light*** είναι το έβδομο στούντιο άλμπουμ του Αμερικανικού συγκροτήματος ροκ Linkin Park. Κυκλοφόρησε στις 19 Μαΐου 2017 μέσω των Warner Bros. Records and Machine Shop. Είναι το πρώτο άλμπουμ του συγκροτήματος με ομώνυμο τραγούδι, καθώς ένιωσαν πως το τραγούδι «One More Light» ήταν η καρδιά του άλμπουμ. Επίσης είναι το τελευταίο τους άλμπουμ που περιλαμβάνει δύο για πολλά χρόνια μέλη του συγκροτήματος: τον συν-κύριο τραγουδιστή Τσέστερ Μπένινγκτον, ο οποίος πέθανε από αυτοκτονία με απαγχονισμό δύο μήνες μετά από την κυκλοφορία του άλμπουμ, και τον ντράμερ Ρομπ Μπούρντον, ο οποίος επέλεξε να μην επιστρέψει στην επανένωση του συγκροτήματος το 2024.

Το συγκρότημα ηχογράφησε το άλμπουμ από τον Σεπτέμβριο του 2015 μέχρι τον Φεβρουάριο του 2017 σε διάφορα στούντιο. Τα μέλη Μπραντ Ντέλσον και Μάικ Σινόντα ήταν οι κύριοι παραγωγοί του άλμπουμ. Ο ήχος του *One More Light* έχει χαρακτηριστεί ως πιο πολύ ποπ, σε αντίθεση με τα προηγούμενα άλμπουμ τους, τα οποία ήταν εναλλακτική ροκ και metal. Το άλμπουμ περιλαμβάνει φωνητικές εμφανίσεις από τους Pusha T, Stormzy και Kiiara και συνεργασίες στην παραγωγή και τη γραφή των τραγουδιών με τους Τζ. Ρ. Ρότεμ, Τζούλια Μάικλς, Τζάστιν Τράντερ, Ρος Γκόλαν, Άντριου Γκολντστάιν, Blackbear και Εγκ Γουάιτ. 

Το κύριο single του άλμπουμ, «Heavy», κυκλοφόρησε στις 16 Φεβρουαρίου 2017. Τα «Battle Symphony», «Good Goodbye» και «Invisible» κυκλοφόρησαν ως προωθητικά single πριν από την κυκλοφορία του άλμπουμ. Τα «Talking to Myself» και «One More Light» κυκλοφόρησαν ως single ραδίου αργότερα. Οι μικτές κριτικές του άλμπουμ από τους κριτικούς και οι κατηγορίες πως το συγκρότημα είχε ξεπουληθεί οδήγησαν σε μια θυμωμένη ανταπόκριση από τον Μπένινγκτον. Παρά τη μικτή ανταπόκριση από τους κριτικούς, το άλμπουμ ήταν εμπορική επιτυχία, κάνοντας ντεμπούτο με την 1η θέση σε πολλές χώρες. Επίσης έγινε το πέμπτο άλμπουμ του συγκροτήματος με την 1η θέση στα ''Billboard'' 200. 

## Λίστα κομματιών

## Παραπομπές


Κατηγορία:Άλμπουμ του 2017
Κατηγορία:Άλμπουμ με παραγωγή από τον Μάικ Σινόντα
Κατηγορία:Δισκογραφία των Linkin Park
Μερκοσούρ

Η **Νότια Κοινή Αγορά**, κοινώς γνωστή με την ισπανική συντομογραφία **Mercosur**, είναι τελωνειακή ένωση της Νοτίου Αμερικής που ιδρύθηκε με τη Συνθήκη της Ασουνσιόν το 1991 και το Πρωτόκολλο του Ouro Preto το 1994. Τα πλήρη μέλη της είναι η Αργεντινή, η Βολιβία, η Βραζιλία , Παραγουάη και Ουρουγουάη. Η Βενεζουέλα είναι πλήρες μέλος, αλλά έχει ανασταλεί η ιδιότητά της από την 1η Δεκεμβρίου 2016. Η Χιλή, η Κολομβία, ο Ισημερινός, η Γουιάνα, ο Παναμάς, το Περού και το Σουρινάμ είναι συνδεδεμένες χώρες.  Η Βολιβία έγινε πλήρες μέλος στις 8 Ιουλίου 2024.

Η προέλευση της Mercosur συνδέεται με τις συζητήσεις για τη συγκρότηση μιας περιφερειακής οικονομικής αγοράς για τη Λατινική Αμερική, οι οποίες ανάγονται στη συνθήκη που ίδρυσε τη Λατινική Αμερικανική Ένωση Ελεύθερων Συναλλαγών το 1960, την οποία διαδέχθηκε η Λατινοαμερικανική Ένωση Ολοκλήρωσης τη δεκαετία του 1980. Εκείνη την εποχή, η Αργεντινή και η Βραζιλία σημείωσαν πρόοδο στο θέμα, υπογράφοντας τη Διακήρυξη Iguaçu (1985), η οποία ίδρυσε μια διμερή επιτροπή, την οποία ακολούθησαν μια σειρά εμπορικών συμφωνιών το επόμενο έτος. Η Συνθήκη Ένταξης, Συνεργασίας και Ανάπτυξης, που υπεγράφη μεταξύ των δύο χωρών το 1988, έθεσε ως στόχο τη δημιουργία μιας κοινής αγοράς, στην οποία θα μπορούσαν να ενταχθούν και άλλες χώρες της Λατινικής Αμερικής. Η Παραγουάη και η Ουρουγουάη προσχώρησαν στη διαδικασία και οι τέσσερις χώρες υπέγραψαν τη Συνθήκη της Ασουνσιόν (1991), η οποία ίδρυσε τη Νότια Κοινή Αγορά, μια εμπορική συμμαχία με στόχο την τόνωση της περιφερειακής οικονομίας, τη μετακίνηση αγαθών, ανθρώπων μεταξύ τους, εργατικού δυναμικού και κεφαλαίου. Αρχικά δημιουργήθηκε μια ζώνη ελεύθερων συναλλαγών, στην οποία οι υπογράφουσες χώρες δεν θα φορολογούσαν ή θα περιόριζαν η μία τις εισαγωγές της άλλης. Από την 1η Ιανουαρίου 1995, η περιοχή αυτή έγινε τελωνειακή ένωση, στην οποία όλα τα υπογράφοντα μέρη μπορούσαν να χρεώνουν τις ίδιες ποσοστώσεις στις εισαγωγές από άλλες χώρες (κοινό εξωτερικό δασμολόγιο). Το επόμενο έτος, η Βολιβία και η Χιλή απέκτησαν καθεστώς μέλους. Άλλα κράτη της Λατινικής Αμερικής έχουν εκφράσει ενδιαφέρον να ενταχθούν στην ομάδα.

Σκοπός της Mercosur είναι να προωθήσει το ελεύθερο εμπόριο εντός της ζώνης και τη ρευστή κυκλοφορία αγαθών, ανθρώπων και νομισμάτων. Από την ίδρυσή της, οι λειτουργίες της Mercosur έχουν ενημερωθεί και τροποποιηθεί πολλές φορές. Επί του παρόντος περιορίζεται σε μια τελωνειακή ένωση, στην οποία υπάρχει ελεύθερο ενδοζωνικό εμπόριο και κοινή εμπορική πολιτική μεταξύ των χωρών μελών. Το 2023, η Mercosur είχε δημιουργήσει ένα ονομαστικό ετήσιο ακαθάριστο εγχώριο προϊόν (ΑΕΠ) (PPP) περίπου 5.7 τρισεκατομμυρίων δολαρίων ΗΠΑ, τοποθετώντας το μπλοκ ως την 5η μεγαλύτερη οικονομία στον κόσμο. Το μπλοκ τοποθετεί ψηλά στον δείκτη ανθρώπινης ανάπτυξης.

;Γενικοί Γραμματείς του Mercosur

;Πρόεδροι του Κοινοβουλίου του Mercosur (Parlasur)

## Παραπομπές


## Εξωτερικοί σύνδεσμοι
* 


Κατηγορία:Οικονομία της Αργεντινής
Κατηγορία:Οικονομία της Νότιας Αμερικής
Κατηγορία:Οικονομία της Βραζιλίας
Κατηγορία:Διεθνείς σχέσεις της Ουρουγουάης
Άρης Μποργκέζ

Ο **Άρης Μποργκέζ** είναι ρωμαϊκό μαρμάρινο άγαλμα της αυτοκρατορικής εποχής (1ος ή 2ος αιώνας μ.Χ.). Έχει ύψος 2,11 μέτρα. Αν και το άγαλμα αναφέρεται ως Άρης, αυτή η ταυτοποίηση δεν είναι εντελώς βέβαιη. Αυτό το άγαλμα διατηρεί πιθανώς μερικά χαρακτηριστικά ενός αρχικού έργου με μέταλλο, που έχει χαθεί τώρα, του 5ου αιώνα π.Χ.

Η λατρεία και η εκπροσώπηση του Άρη είναι πολύ σπάνια στον αρχαίο ελληνικό κόσμο, ειδικά στην γλυπτική. Έχει υποτεθεί ότι αυτό το άγαλμα μπορεί να προέρχεται από ένα από τον Αλκαμένες, έναν Αθηναίο γλυπτή που, σύμφωνα με τον Παυσανία (I, 8, 4), έκανε ένα άγαλμά του Άρη που είχε αναστηθεί στην αθηναϊκή αγορά . Ωστόσο, ο Ναός του Άρη στον οποίο αναφέρεται είχε μετακινηθεί μόνο από την Αχάρνε και είχε ξανακατασταθεί στην Αγορά κατά την εποχή του Αυγούστου, καθιστώντας αυτό χρονολογική αδυναμία. Επίσης, τα αγάλματα που είναι γνωστό ότι προέρχεται από το άγαλμα του Αλκαμένη δείχνουν τον θεό σε θωρακτικό παλτό (ένας απεικονίζεται σε αυτό το αναρρίχημα). Έτσι, συνολικά, αυτό το άγαλμα μπορεί να μην είναι αντίγραφο του Αλκαμένε, αλλά αντίθετα μια Ρωμαϊκή δημιουργία σύμφωνα με ένα κλασικοποιητικό ή Νεο-Αττικό τύπο.

Αργότερα, ευρέως διασκορπισμένος, αυτός ο τύπος συνδυάστηκε με γυναικεία αγάλματα του τύπου της Αφροδίτης του Μιλό για πορτρέτα του αυτοκρατορικού Ρωμαϊκού ζευγαριού, σύμβολο της ένωσης μεταξύ στρατιωτικών και ειρήνης, όπως *Ο Άρης και η Αφροδίτη*. Παλαιότερα ήταν μέρος της συλλογής των Μποργκεζ, αγοράστηκε από εκεί το 1807 από τον Ναπολέοντα.

## Αναγνώριση ως Άρης
Αν και είναι κοινώς αναγνωρισμένο ως Άρης, αυτή η ταυτοποίηση αμφισβητήθηκε από μερικούς μελετητές, με έμφαση στο αστράγαλο του αριστερού ποδιού. Ο ιστορικός Κιμ Χάρτσγουικ αναφέρει αρκετές πιθανές καταστάσεις για το λεγόμενο αστράγαλο: ως τοποθεσία για ένα διακοσμητικό στοιχείο όπως μία αλυσίδα από χαλκό, το πάνω μέρος μιας μπότας, ή στην πραγματικότητα ως δαχτυλίδι. Αλλά το ότι είναι στον αστράγαλο δεν θα διευκρινίζει απαραίτητα ότι είναι στην πραγματικότητα Άρης. Κλασικοί όπως ο Γουίνκελμαν και ο Φέρτγουένγλερ ισχυρίστηκαν ότι το δαχτυλίδι αντιπροσωπεύει μέρος μιας αλυσίδας, σε αναφορά είτε στο μύθο του Άρη να είναι αλυσυρωμένος στη Σπάρτη είτε στο μυθο του Άρη και της Αφροδίτης να είναι δεμένοι στο κρεβάτι μαζί μετά την ανακάλυψη από τον Ήφαιστο. Άλλοι μελετητές έχουν υποστηρίξει ότι το δαχτυλίδι ταυτίζει το άγαλμα με τον Θήσαια ή με τον Αχιλλέα, όπου στην τελευταία περίπτωση είναι ίσως να υπογραμμίζει τον ευάλωτο αστράγαλο του ήρωα.

## Εικόνες

Αρχείο:Ares_Borghese_Louvre_Ma_866_n02.jpg| Κοντινή όψη από το πάνω μέρους. 
Αρχείο:Ares_Borghese_Louvre_Ma_866_n05.jpg| Οπίσθια όψη. 
Αρχείο:Ares_Borghese_Louvre_Ma_866_n07.jpg|Λεπτομέρειες του κράνους.
Αρχείο:Mars_Borghese_(Louvre)_2.jpg|Σε έκθεση στο Λούβρο. 
Αρχείο:2011AresBorgheseLouvre.jpg|Οπτική από το κάτω μέρος.


## Παραπομπές


## Περαιτέρω ανάγνωση
* 
* 

## Εξωτερικοί σύνδεσμοι

* 3D μοντέλο του κεφαλιού του Ares Borghese μέσω φωτογραμμετρικής έρευνας ενός πλαστικού σχηματισμού του μπούστου του Munich Glyptothek
* Καταλόγος του Λούβρου
* Σκάλπτουραλ Μπάζελ

Κατηγορία:Γλυπτά στο Μουσείο του Λούβρου
Κατηγορία:Μαρμάρινα γλυπτά
Κατηγορία:Αρχαιολογικά ευρήματα στην Ιταλία
Αφροδίτη και Άρης (γλυπτό)

Ο **Αδριανός και η Σαβίνα ως Άρης και** **Αφροδίτη** είναι μαρμάρινο άγαλμα ύψους 1,73 μ. του 120-140 μ.Χ. (με αποκαταστάσεις περίπου στο 170-175 μ.Χ.).

Η αρσενική φιγούρα αντιπροσώπευε αρχικά τον αυτοκράτορα Αδριανό, αλλά αργότερα το κεφάλι του αποκαταστάθηκε σε εκείνο του Λεύκιου Βέρου. Εμφανισμένος με τη μορφή του Άρη, αυτό καθιστά τον Ανδριανό έναν από τους πρώτους αυτοκράτορες που απεικονίστηκε ως θεός κατά τη διάρκεια της ζωής του, αντί να υποβληθεί μετεθανάτια σε αποθεοποίηση. Η γυναικεία φιγούρα, στη στάση της Αφροδίτης της Κάπουα, τον αγκαλιάζει. Το σημερινό θηλυκό κεφάλι, που άλλαξε στην αρχαιότητα, δεν ανήκει στο σώμα και απεικονίζει τη Λουκίλλα (τη σύζυγος του Λεύκιου Βέρου) - το αρχικό κεφάλι ήταν πιθανότατα αυτό της Βιβία Σαβίνα, της συζύγου του Αδριανού.

Η ομάδα αντικατοπτρίζει την ελληνιστική γεύση της εποχής του Αδριανού και την αναβίωση του νεοκλασικού ή νεοαττικού στυλ. 

## Παραπομπές


## Πηγές
* Βάση δεδομένων συλλογών του Λούβρου

Κατηγορία:Γλυπτά στο Μουσείο του Λούβρου
Κατηγορία:Ρωμαϊκά γλυπτά του 2ου αιώνα
Κατηγορία:Μαρμάρινα γλυπτά
Κατηγορία:Αγάλματα της Αφροδίτης
Κατηγορία:Αγάλματα στη Γαλλία
Ελληνικό Κέντρο Κινηματογράφου, Οπτικοακουστικών Μέσων και Δημιουργίας

Το ** Ελληνικό Κέντρο Κινηματογράφου, Οπτικοακουστικών Μέσων και Δημιουργίας **είναι ο δημόσιος φορέας που είναι υπεύθυνος για την παροχή υποστήριξης του ελληνικού κράτους στον κινηματογράφο. Από το 2010 λειτουργεί ως ΝΠΙΔ.

Ο οργανισμός του Ελληνικού Κέντρου Κινηματογράφου ιδρύθηκε το 1986 με τον νόμο 1597/86 και ενισχύθηκε με προεδρικό διάταγμα του 1998 (113/98). Στόχοι του οργανισμού αυτού είναι «η προστασία, ανάπτυξη και υποστήριξη της τέχνης του κινηματογράφου και του ελληνικού κινηματογράφου» καθώς και «η εξασφάλιση της παρουσίασης και διανομής του στην Ελλάδα και στο εξωτερικό». Εποπτεύεται από το Υπουργείο Πολιτισμού και χρηματοδοτείται από το κράτος. Διοικείται από μια γενική συνέλευση 19 μελών, με διετή θητεία, και από μια επταμελή διοικούσα, που διορίζεται για τέσσερα χρόνια. Πρόεδρος είναι η Δάφνη Χατζηπροκοπίου.

Η καταγωγή του Ελληνικού Κέντρου Κινηματογράφου χρονολογείται από την εποχή της χούντας των συνταγματαρχών. Το 1970 δημιουργήθηκε η *Γενική Κινηματογραφικών Επιχειρήσεων Ανώνυμος Βιομηχανική και Εμπορική Εταιρία*, για τη χρηματοδότηση ταινιών που χρησιμοποιούνται για την προπαγάνδα του καθεστώτος και υπήχθη στο Υπουργείο Βιομηχανίας, ιδρυθείσα από την Τράπεζα Βιομηχανικής Αναπτύξεως. Η εταιρεία επέζησε της πτώσης του καθεστώτος και τέθηκε υπό τον έλεγχο του Υπουργείου Πολιτισμού.

Τη δεκαετία του 1980 εξασφάλισε την επιβίωση του Νέου Ελληνικού Κινηματογράφου παρέχοντάς του διαρκή χρηματοδότηση. Σύντομα, όλη η κινηματογραφική παραγωγή στη χώρα δεν θα μπορούσε να γίνει χωρίς τη βοήθεια του κέντρου. Αρχικά, το κέντρο χρηματοδότησε τη συμπαραγωγή: το 1981 και το 1982 συμμετείχε στην παραγωγή περίπου είκοσι ταινιών μεγάλου μήκους καθώς και μικρού μήκους. Το 1986, η η Μελίνα Μερκούρη, άλλαξε ριζικά τη δομή και το καταστατικό του οργανισμού. Έγινε ανώνυμη εταιρεία, χρηματοδοτούμενη από το κράτος το οποίο της πλήρωνε φόρο που επιβαλλόταν στις εισαγωγές. Το υπουργείο εξακολουθεί να το ελέγχει, ωστόσο έχει διοικητική και οικονομική αυτοτέλεια. Τα διάφορα επαγγέλματα του κινηματογράφου εκπροσωπούνται στο διοικητικό συμβούλιο. Το κέντρο χρηματοδοτεί πλέον τη συγγραφή σεναρίων καθώς και την παραγωγή (μεταξύ 20 και 70% του προϋπολογισμού).

Στις 29 Απριλίου 2024, συγχωνεύθηκε με το Εθνικό Κέντρο Οπτικοακουστικών Μέσων και Επικοινωνίας και σχημάτισαν τον νέο οργανισμό.

## Παραπομπές


Κατηγορία:Κινηματογράφος στην Ελλάδα
Γονιδιωματικό δεοξυριβονουκλεϊκό οξύ

**Γονιδιωματικό δεοξυριβονουκλεϊκό οξύ** (Genomic deoxyribonucleic acid) (συντομογραφία ως **gDNA**) είναι χρωμοσωμικό DNA, σε αντίθεση με εξωχρωμοσωμικά DNA όπως τα πλασμίδια. Οι περισσότεροι οργανισμοί έχουν το ίδιο γονιδιωματικό DNA σε κάθε κύτταρο. Ωστόσο, μόνο ορισμένα γονίδια είναι ενεργά σε κάθε κύτταρο για να επιτρέπουν τη λειτουργία των κυττάρων και διαφοροποίηση εντός του σώματος. Το gDNA βρίσκεται κυρίως στον κυτταρικό πυρήνα συσκευασμένο σε πυκνές δομές χρωμοσωμάτων. Η χρωματίνη αναφέρεται στον συνδυασμό DNA και πρωτεϊνών που συνθέτουν τα χρωμοσώματα. Όταν ένα κύτταρο δεν διαιρείται, τα χρωμοσώματα υπάρχουν ως χαλαρά συσκευασμένο πλέγμα χρωματίνης. 

Το γονιδίωμα ενός οργανισμού (που κωδικοποιείται από το γονιδιωματικό DNA) είναι η (βιολογική) πληροφορία κληρονομικότητας που μεταβιβάζεται από τη μια γενιά του οργανισμού στην άλλη. Αυτό το γονιδίωμα μεταγράφεται για την παραγωγή διαφόρων RNAs, τα οποία είναι απαραίτητα για τη λειτουργία του οργανισμού. Το πρόδρομο mRNA (pre-mRNA) μεταγράφεται από την RNA πολυμεράση II στον πυρήνα. Το pre-mRNA στη συνέχεια επεξεργάζεται με συναρμογή για να αφαιρεθούν τα εσώνια, αφήνοντας τα εξόνια στο ώριμο αγγελιαφόρο RNA (mRNA). Η πρόσθετη επεξεργασία περιλαμβάνει την προσθήκη ενός καλύμματος 5' (5' cap)και μιας  ουράς πολυαδενυλίωσης στο pre-mRNA. Το ώριμο mRNA μπορεί στη συνέχεια να μεταφερθεί στο κυτταροδιάλυμα και να μεταφραστεί από το ριβόσωμα σε πρωτεΐνη. Άλλοι τύποι RNA περιλαμβάνουν το ριβοσωμικό RNA (rRNA) και το μεταφορικό RNA (tRNA). Αυτοί οι τύποι μεταγράφονται από RNA πολυμεράση Ι και RNA πολυμεράση III, αντίστοιχα, και είναι απαραίτητοι για πρωτεϊνοσύνθεση. Ωστόσο, το 5s rRNA είναι το μόνο rRNA που μεταγράφεται από την RNA Πολυμεράση III.

## Παραπομπές

Κατηγορία:DNA
Υδροξυκετόνη

Στην οργανική χημεία, μια **υδροξυκετόνη** (hydroxy ketone) (συχνά αναφέρεται απλά ως **κετόλη** (ketol)) είναι μια χαρακτηριστική ομάδα που αποτελείται από μια κετόνη () που συνοδεύεται από μια υδροξυλομάδα (). Οι χημικές ουσίες αυτής της ομάδας μπορούν να ταξινομηθούν από τη θέση του υδροξυλίου σε σχέση με την κετόνη. Οι δύο κύριες κατηγορίες έχουν το υδροξύλιο στον άλφα ή βήτα άνθρακα, δηλαδή στον αμέσως γειτονικό άνθρακα ή στον αμέσως επόμενο άνθρακα, αντίστοιχα. Έτσι, η γενική δομή των δύο κύριων κλάσεων είναι  (άλφα) και  (βήτα).
Οι άλφα-υδροξυκετόνες ονομάζονται επίσης ακυλοΐνες (acyloins).  Συνήθως, σχηματίζονται από συμπύκνωση ή αναγωγική σύζευξη δύο ενώσεων καρβονυλίου () ή οξείδωση κετονών. Η απλούστερη τέτοια ένωση είναι η υδροξυακετόνη. Εάν η αλκοόλη είναι πρωτοταγής, οι άλφα-υδροξυκετόνες δίνουν θετική δοκιμή με φελίγγειο υγρό.
Οι βήτα-υδροξυ κετόνες είναι ένας τύπος αλδολών. Σχηματίζονται, συνήθως, από μια αλδολική αντίδραση μεταξύ δύο καρβονυλικών ενώσεων. Ένα απλό παράδειγμα είναι η διακετονική αλκοόλη (diacetone alcohol).
## Παραπομπές

Κατηγορία:Υδροξυκετόνες
Μπελένιτσι

Το **Μπελένιτσι** (βοσν. *Belenići*) είναι ορεινό χωριό που ανήκει στον Δήμο του Ράβνο, του Καντονίου Ερζεγοβίνης-Νερέτβα, στη νότια Βοσνία και Ερζεγοβίνη. Το χωριό είναι κτισμένο σε υψόμετρο 600 και πλέον μέτρα πάνω από την επιφάνεια της θάλασσας. Eίναι παραμεθόριο, καθώς απέχει 4 περίπου χιλιόμετρα σε ευθεία γραμμή από τα σύνορα με την Κροατία στα νότια. Απέχει εξάλλου ελάχιστη απόσταση 9 χιλιομέτρων από την ακτή της Αδριατικής Θάλασσας, στον όρμο του Σλάνο και 19 χιλιόμετρα, επίσης σε ευθεία γραμμή, από τη γνωστή τουριστική πόλη και λιμάνι της Κροατίας Ντούμπροβνικ.

## Δημογραφία
Σύμφωνα με την απογραφή του 2013 ο πληθυσμός του Μπελένιτσι ήταν 66 κάτοικοι. Από αυτούς οι 54 (ποσοστό 81,8%) δήλωσαν Κροάτες και οι 12 δήλωσαν Σέρβοι.

## Παραπομπές


Μπελενιτσι
Όραχοβ Ντο

Το **Όραχοβ Ντο** (βοσν. *Orahov Do*) είναι χωριό που ανήκει στον Δήμο του Ράβνο, του Καντονίου Ερζεγοβίνης-Νερέτβα, στη νότια Βοσνία και Ερζεγοβίνη. Το χωριό είναι κτισμένο σε υψόμετρο 350 περίπου μέτρα πάνω από την επιφάνεια της θάλασσας, στη νότια πλαγιά βουνού. Eίναι παραμεθόριο, καθώς απέχει λίγα μόνο χιλιόμετρα σε ευθεία γραμμή από τα σύνορα με την Κροατία.

Η ονομασία του χωριού σημαίνει κατά λέξη «καρυδιών κοιλάδα» (κοινή ως προς την πρώτη λέξη ετυμολογία με την Αράχοβα). Σε αρχείο από την αυλή του Ντούμπροβνικ από το 1284 το Οραχοβ Ντο αναφέρεται με την ονομασία **Οράχοβετς**. Είναι η γενέτειρα του εμπόρου Νίκολα Μπόσκοβιτς, πατέρα του αξιόλογου αστρονόμου του 18ου αιώνα Ρούτζερ Μπόσκοβιτς.

## Δημογραφία
Σύμφωνα με την απογραφή του 2013 ο πληθυσμός του Όραχοβ Ντο ήταν 151 κάτοικοι, όλοι Κροάτες ως προς την εθνοτική καταγωγή τους.

## Παραπομπές


Οραχοβ Ντ
Σίβσα

Η **Σίβσα** (βοσν. *Sivša*) είναι χωριό που ανήκει στον Δήμο Ούσορα, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο σε μεσοσταθμικό υψόμετρο 252 μέτρα πάνω από την επιφάνεια της θάλασσας και απέχει περίπου 9 χιλιόμετρα σε ευθεία γραμμή νοτιοδυτικά από το κέντρο της πόλεως Ντόμποϊ.

## Δημογραφία
Σύμφωνα με την απογραφή του 2013 ο πληθυσμός της Σίβσα ήταν 1.295 κάτοικοι. Από αυτούς οι 1.270 κάτοικοι (ποσοστό 98,1%) δήλωσαν Κροάτες, οι 9 δήλωσαν Σέρβοι και οι 4 Μποσνιάκοι, ενώ οι υπόλοιποι 12 κάτοικοι δήλωσαν κάποια άλλη εθνότητα ή δεν απάντησαν.

## Παραπομπές


Σιβσα
Σιβσα
Ιβάνιτσα (Ερζεγοβίνη)

Η **Ιβάνιτσα** (βοσν. *Ivanica*, σερβ. Иваница) είναι χωριό που ανήκει στον Δήμο του Ράβνο, του Καντονίου Ερζεγοβίνης-Νερέτβα, στη νότια Βοσνία και Ερζεγοβίνη. Το χωριό είναι κτισμένο σε υψόμετρο 340 και πλέον μέτρα πάνω από την επιφάνεια της θάλασσας. Eίναι παραμεθόριο χωριό, ευρισκόμενο σε ύψωμα βόρεια και πάνω από το χωριό Γκόρνι Μπργκάτ της Κροατίας, και έχει απεριόριστη θέα της ανοικτής Αδριατικής Θάλασσας. Στα ανατολικά, πίσω από χαμηλότερο ύψωμα βρίσκεται η γνωστή τουριστική πόλη και λιμάνι της Κροατίας Ντούμπροβνικ: το χωριό απέχει λιγότερο από 5,5 χιλιόμετρα σε ευθεία γραμμή και 8 χιλιόμετρα οδικώς από την παλαιά πόλη του Ντούμπροβνικ. Εξαιτίας αυτού, αρκετοί κάτοικοι της Ιβάνιτσα εργάζονται στο Ντούμπροβνικ, διασχίζοντας τη συνοριακή διάβαση δίπλα στο χωριό σχεδόν καθημερινά.

## Δημογραφία
Σύμφωνα με την απογραφή του 2013 ο πληθυσμός της Ιβάνιτσα ήταν 139 κάτοικοι, έναντι 166 το 1991. Από τους κατοίκους του 2013, οι 99 (ποσοστό 99,5%) δήλωσαν Σέρβοι, 33  δήλωσαν Κροάτες και οι υπόλοιποι 7 κάτοικοι δήλωσαν Μποσνιάκοι.

Από τις αρχές του 21ου αιώνα, η Ιβάνιτσα, που είχε καταστραφεί μερικώς κατά τον Πόλεμο της Βοσνίας, αναπτύσσεται γρήγορα, με έναν νέο οικισμό τυποποιημένων οικιών να έχει αναπτυχθεί δίπλα στον παλαιό.

## Παραπομπές


Κατηγορία:Οικισμοί του Ράβνο
Κατηγορία:Οικισμοί του Ράβνο με σερβική πληθυσμιακή πλειοψηφία
NGC 7177

Ο **[[Νέος Γενικός Κατάλογος|NGC]] 7177** είναι ραβδωτός σπειροειδής γαλαξίας στον αστερισμό Πήγασο. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια ο γαλαξίας απέχει 86,49 ± 10,33 εκατομμύρια έτη φωτός σύμφωνα με τον νόμο του Χαμπλ. Βάσει άλλων μετρήσεων που δεν βασίζονται στη μετατόπιση προς το ερυθρό εκτιμάται προς απέχει πολύ περισσότερο: 86,49 ± 10,33 εκατομμύρια χρόνια. Τον ανακάλυψε ο αστρονόμος Ουίλιαμ Χέρσελ (William Herschel) στις 15 Οκτωβρίου 1784. Πρόκειται επίσης για γαλαξία LINER.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 7177:
* Ο **SN 1960L**, άγνωστου τύπου, τον οποίο ανακάλυψε ο Μίλτον Χιούμανσον (Milton Humason) στις 14 Αυγούστου 1960.
* Ο **SN 1976E**, επίσης αγνώστου τύπου, τον οποίο ανακάλυψε ο Justus R. Dunlap στις 23 Σεπτεμβρίου 1976.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Πήγασος (αστερισμός)
Κατηγορία:Γαλαξίες LINER
7177
67823
11872
+03-56-003
NGC 4727

Ο **NGC 4727** είναι μεγάλος ραβδωτός σπειροειδής γαλαξίας στον αστερισμό Κόρακα. Η ταχύτητά του συγκριτικά με την κοσμική ακτινοβολία υποβάθρου είναι 7830 ± 23 km/s και κατά συνέπεια ο γαλαξίας απέχει 376,7 ± 26,4 εκατομμύρια έτη φωτός βάσει του νόμου του Χαμπλ. Τον ανακάλυψε ο αστρονόμος Ουίλιαμ Χέρσελ (William Herschel) στις 8 Φεβρουαρίου 1785 και εκ νέου, ανεξάρτητα από τον προαναφερθέντα, ο Λιούις Α. Σουίφτ (Lewis A. Swift) με συνέπεια να διπλοεγγραφεί στον Νέο Γενικό Κατάλογο και ως **NGC 4740**.

Οι γαλαξίες NGC 4727 και NGC 4724 καταγράφονται μαζί και ως **Holm 470** στο έργο του αστρονόμου Έρικ Χόλμπεργκ (Erik Holmberg) *A Study of Double and Multiple Galaxies Together with Inquiries into some General Metagalactic Problems*.

## Υπερκαινοφανείς
Δύο υπερκαινοφανείς έχουν παρατηρηθεί στον NGC 4727:
* Ο **SN 1965B**, αγνώστου τύπου, τον οποίο ανακάλυψε ο Enrique Chavira στις 8 Ιανουαρίου 1965.
* Ο **SN 2003eg**, τύπου ΙΙ, ο οποίος ανακαλύφθηκε στο πλαίσιο του προγράμματος LOTOSS στις 17 Μαΐου 2003.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κόραξ (αστερισμός)
4727
43499
-02-33-023
7 Up

Το **7 Up** (ή Seven Up) είναι μάρκα αναψυκτικού χωρίς καφεΐνη με γεύση λεμόνι-λάιμ. Η μάρκα διανέμεται διεθνώς από την PepsiCo, εκτός από το Ηνωμένο Βασίλειο όπου διανέμεται από την Britvic και στις Ηνωμένες Πολιτείες όπου διανέμεται από την Keurig Dr. Pepper.

## Ιστορία
Το 7 Up δημιουργήθηκε από τον Τσαρλς Λιπερ Γκριγκ, ο οποίος ξεκίνησε το The Howdy Company στο Σεντ Λούις το 1920. Ο Γκριγκ δημιούργησε τη φόρμουλα για ένα αναψυκτικό λεμόνι-λάιμ το 1929. Το προϊόν, που αρχικά ονομάστηκε "Bib-Label Lithiated Lemon-Lime Soda", κυκλοφόρησε δύο εβδομάδες πριν από Η κατάρρευση της Γουόλ Στριτ του 1929. Περιείχε κιτρίτη λιθίου, ένα φάρμακο σταθεροποίησης της διάθεσης, μέχρι το 1948. Το όνομα άλλαξε αργότερα σε "7 Up Lithiated Lemon Soda", πριν γίνει απλά "7 Up" το 1936.

Η προέλευση του ονόματος είναι ασαφής. Η Britvic ισχυρίζεται ότι το όνομα προέρχεται από τα επτά κύρια συστατικά του ποτού, ενώ άλλοι ισχυρίστηκαν ότι ο αριθμός ήταν αναφορά στο λίθιο που περιείχε η αρχική συνταγή, η οποία έχει ατομική μάζα 7. Η Britvic ισχυρίστηκε επίσης ότι το όνομα παρέπεμπε στο ότι το 7 Up συσκευαζόταν σε μπουκάλια των επτά ουγγιών όταν η Coca-Cola και τα περισσότερα άλλα αναψυκτικά εμφιαλώθηκαν σε μπουκάλια των έξι ουγγιών.

Το 7 Up ήταν ιδιόκτητο από τις ιδρυτικές του οικογένειες μέχρι που πουλήθηκε το 1978 στη Philip Morris, το οποίο αργότερα το πούλησαν το 1986 σε δύο μέρη: το διεθνές τμήμα πωλήθηκε στην PepsiCo και η αμερικανική επιχείρηση πουλήθηκε σε όμιλο υπό την ηγεσία της επενδυτικής εταιρείας Hicks & Haas. Στις ΗΠΑ, η 7 Up συγχωνεύτηκε με την Dr Pepper το 1988 και η Cadbury Schweppes αγόρασε την συνδυασμένη εταιρεία το 1995. Η Dr Pepper Snapple Group αποσχίστηκε από την Cadbury Schweppes το 2008·και συγχωνεύθηκε με το Keurig Green Mountain το 2018 για να σχηματίσει τον Keurig Dr Pepper.

## Παραπομπές


## Εξωτερικοί σύνδεσμοι
* 
Κατηγορία:Αναψυκτικά
Κιόρφεζ

Το **Κιόρφεζ** (τουρκικά: Körfez), παλαιότερα γνωστό ως **Ελαία**, είναι πόλη και δήμος της επαρχίας Κοτζάελι στην Τουρκία. Έχει έκταση 301 χλμ² και πληθυσμό 178.048 κατοίκους (2022).

Δήμαρχος είναι ο Σενέρ Σογούτ (AKP) και περιφερειάρχης ο Ουγούρ Καλκάρ, ο οποίος διορίστηκε τον Αύγουστο του 2022. Το εργοστάσιο τσιμέντου αποτελεί σημαντική πηγή αερίων θερμοκηπίου.

## Ιστορία
Η περιοχή έχει μακρά ιστορία, με τους πρώτους Έλληνες αποίκους να εγκαθίστανται εκεί γύρω στο 900-911 π.Χ., ιδρύοντας την πόλη της Τροίας. Κατά τη διάρκεια της Ρωμαϊκής περιόδου, η Νικομήδεια (σημερινό Ιζμίτ) έγινε πρωτεύουσα της Ρωμαϊκής Αυτοκρατορίας υπό τον Διοκλητιανό. Το 1071, μετά τη Μάχη του Μαντζικέρτ, οι Σελτζούκοι κατέλαβαν την περιοχή, αλλά αργότερα ανακτήθηκε από τους Βυζαντινούς. Το 1328, η περιοχή πέρασε υπό τον έλεγχο των Οθωμανών. 

Το 1987, ο δήμος Γιαρίμτζα μετονομάστηκε σε Κιόρφεζ, και το 2008, οι πόλεις Χέρεκε και Κιραζλίγιαλι ενσωματώθηκαν στον δήμο. 

Στην περιοχή βρίσκεται η Έπαυλη του Κάιζερ, που χτίστηκε το 1898 για την επίσκεψη του Γερμανού Αυτοκράτορα Γουλιέλμου Β΄ στην Οθωμανική Αυτοκρατορία.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τουρκίας
Ρόμπερτ Σάντσες

Ο **Ρόμπερτ Λιντς Σάντσες** (18 Νοεμβρίου 1997) είναι Ισπανός επαγγελματίας τερματοφύλακας που αγωνίζεται στην Τσέλσι και την εθνική ομάδα της Ισπανίας.

Ξεκίνησε στην Καρταχένα και αγωνίστηκε σε τοπικές ομάδες πριν μετακομίσει στην Αγγλία για να ενταχθεί στην Μπράιτον εντ Χόουβ Άλμπιον σε ηλικία 15 ετών. Δόθηκε δανεικός στη Φόρεστ Γκριν Ρόβερς και τη Ρότσντεϊλ, ενώ έκανε το ντεμπούτο του στην Πρέμιερ Λιγκ το 2020. Σημαντικές στιγμές του περιλαμβάνουν συμμετοχές στον ημιτελικό του Κυπέλλου Αγγλίας και καθοριστικές εμφανίσεις για την Μπράιτον. Το 2023 υπέγραψε με την Τσέλσι, όπου πήρε τη φανέλα με τον αριθμό 1 μετά τη μετακίνηση του Κέπα στη Ρεάλ Μαδρίτης.

Σε διεθνές επίπεδο, έκανε ντεμπούτο με την Ισπανία το 2021 και ήταν μέλος της αποστολής για το Euro 2020 και το Παγκόσμιο Κύπελλο 2022.

## Παραπομπές


Κατηγορία:Ισπανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ρότσντεϊλ ΑΦΚ
Κατηγορία:Ποδοσφαιριστές Λεβάντε ΟΝ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπράιτον και Χόουβ Άλμπιον
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Έντσο Φερνάντες

Ο **Έντσο Τζερεμίας Φερνάντες** (17 Ιανουαρίου 2001) είναι Αργεντινός επαγγελματίας ποδοσφαιριστής που αγωνίζεται ως μέσος στην Τσέλσι και στην εθνική ομάδα της Αργεντινής. Κυρίως αγωνίζεται ως κεντρικός μέσος, αλλά μπορεί να παίξει και ως αμυντικός ή επιθετικός μέσος.

Ως απόφοιτος της ακαδημίας της Ρίβερ Πλέιτ, ο Φερνάντεθ έκανε το ντεμπούτο του στην πρώτη ομάδα το 2019, προτού περάσει δύο σεζόν δανεικός στην Ντεφένσα ι Χουστίσια. Εκεί, κατέκτησε το Κόπα Σουνταμερικάνα και το Ρεκόπα Σουνταμερικάνα και επέστρεψε στη Ρίβερ Πλέιτ το 2021. Το καλοκαίρι του 2022, υπέγραψε με την Μπενφίκα. Έπειτα από μόλις έξι μήνες, μεταγράφηκε στην Τσέλσι τον Ιανουάριο του 2023, σε μία μεταγραφή ρεκόρ για το βρετανικό ποδόσφαιρο, αξίας 121 εκατομμυρίων ευρώ (106,8 εκατομμύρια λίρες).

Ο Φερνάντες έχει διεθνή καριέρα με την Αργεντινή, έχοντας προηγουμένως αγωνιστεί με την ομάδα κάτω των 18 ετών, πριν κάνει το ντεμπούτο του στην ανδρική εθνική ομάδα. Εκπροσώπησε την Αργεντινή στο Παγκόσμιο Κύπελλο 2022, παίζοντας σημαντικό ρόλο στην κατάκτηση του τρίτου τίτλου της χώρας του, ενώ κέρδισε και το βραβείο του Καλύτερου Νέου Παίκτη του τουρνουά. Επίσης, κατέκτησε το Κόπα Αμέρικα του 2024.

## Παραπομπές


Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Ντεφένσα ι Χουστίσια
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2024
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Κόπα Αμέρικα
Λόφος Κόρακα

Ο **Λόφος** **Κόρακα**, επίσης γνωστός ως **Λόφος** **Πετροκόρακα** ή **Κορακοβούνιο**, είναι λόφος στο νοτιοανατολικό τμήμα του Χολαργού, στη βάση του Όρος Υμηττού. Ο λόφος βρίσκεται μεταξύ της Περιφερειακής Υμηττού (δυτικά του), κλάδου τής Αττικής Οδού, της οδού Αναπαύσεως (βόρεια του) και της συνοικίας Αγίας Τριάδας του Δημοτικού Διαμερίσματος του Χολαργού (ανατολικά του), στο νότιο μέρος τού περιαστικού δάσους τού Χολαργού. Ο λόφος έχει υψόμετρο 363 μέτρα από τη θάλασσα. Μετά την πυρκαγιά της 25ης Αυγούστου 2007, που κατέστρεψε όλο το νότιο μέρος τού πευκοδάσους, καλύπτεται από πυκνή χαμηλή βλάστηση. Στην κορύφη αυτού το λόφου υπάρχει ένα εγκαταλελειμμένο πυροφυλάκιο, και στους νότιους πρόποδες τού λόφου υπάρχει το γραφικό εκκλησάκι της Αγίας Ελεούσας.
μικρογραφία|282x282εσ|Εγκαταλελειμμένο παραφυλάκιο στην κορυφή του λόφου Κόρακα
μικρογραφία|282x282εσ|Το εκκλησάκι της Αγίας Ελεολυσας στον λόφο Κόρακα

## Παραπομπές


Κατηγορία:Αθηναϊκό πεδίο
Papercut (τραγούδι, Linkin Park)

Το «**Papercut**» είναι τραγούδι του Αμερικανικού ροκ συγκροτήματος Linkin Park. Κυκλοφόρησε στις 18 Ιουνίου 2001 ως το τρίτο single του πρώτου τους άλμπουμ, *[[Hybrid Theory]]* (2000), και είναι το πρώτο του τραγούδι. Συνδυάζει διάφορα μουσικά είδη με έναν τρόπο που ο Τσέστερ Μπένινγκτον είπε πως αποτυπώνει την ουσία του συγκροτήματος. Επίσης είπε πως είναι ένα από τα αγαπημένα του τραγούδια των Linkin Park.

Το τραγούδι έχει γίνει remix στο remix άλμπουμ των Linkin Park *[[Reanimation (άλμπουμ, Linkin Park)|Reanimation]]* (2002) με τίτλο «Ppr:Kut» και στο EP του συγκροτήματος με τον Jay-Z *[[Collision Course (EP)|Collision Course]]* (2004), όπου αναμίχθηκε με το τραγούδι του Jay-Z «Big Pimpin».

## Λίστα κομματιών

## Προσωπικό

* Μάικ Σινόντα – ραπ
* Τσέστερ Μπένινγκτον – κύρια φωνητικά
* Μπραντ Ντέλσον – κιθάρες
* Τζο Χαν – turntables, δείγματα
* Ρομπ Μπούρντον – ντραμς
* Ίαν Χόρνμπεκ – μπάσο

## Παραπομπές


## Εξωτερικοί σύνδεσμοι

* Επίσημο μουσικό βίντεο στο YouTube

Κατηγορία:Τραγούδια του 2000
Κατηγορία:Singles του 2001
Κατηγορία:Τραγούδια των Linkin Park
Κατηγορία:Τραγούδια γραμμένα από τον Μάικ Σινόντα
Κατηγορία:Singles της Warner Bros. Records
Ξυλουλόζη

Η **Ξυλουλόζη** (Xylulose) είναι μια κετοπεντόζη, ένας μονοσακχαρίτης που περιέχει πέντε άτομα άνθρακα και περιλαμβάνει μια  χαρακτηριστική ομάδα κετόνης. Έχει τον χημικό τύπο . Στη φύση, εμφανίζεται τόσο στο L- όσο και στο D-εναντιομερές. Η 1-δεοξυξυλουλόζη είναι πρόδρομη των τερπενίων μέσω της οδού DOXP (1-δεοξυ-5-φωσφο-D-ξυλουλόζη).
## Παθολογία
Η L-ξυλουλόζη συσσωρεύεται στα ούρα σε ασθενείς με πεντοζουρία (pentosuria), λόγω ανεπάρκειας στην αναγωγάση της L-ξυλουλόζης. Δεδομένου ότι η L-ξυλουλόζη είναι ένα αναγωγικό σάκχαρο όπως η <small>D</small>-γλυκόζη, οι ασθενείς με πεντοζουρία έχουν διαγνωστεί λανθασμένα στο παρελθόν ότι είναι διαβητικοί.
## Παραπομπές

Κατηγορία:Κετοπεντόζες
Κατηγορία:Φουρανόζες
Σερμονέτα

Η **Σερμονέτα** είναι μια γραφική κωμόπολη και κοινότητα (comune) στην επαρχία της Λατίνας, στην περιφέρεια του Λατίου, στην κεντρική Ιταλία. Βρίσκεται σε έναν λόφο με εξαιρετική θέα στην πεδιάδα Ποντίνα και ξεχωρίζει για την καλοδιατηρημένη μεσαιωνική της αρχιτεκτονική. Η πόλη αποτελεί δημοφιλή προορισμό για επισκέπτες που αναζητούν μια αυθεντική εμπειρία σε ένα ιστορικό περιβάλλον, συνδυάζοντας πολιτιστική κληρονομιά και φυσική ομορφιά.

## Αξιοθέατα
thumb|right|Άποψη της Σερμονέτας και τού Castello Caetani
Το κύριο αξιοθέατο της Σερμονέτας είναι το κάστρο Καετάνι (Castello Caetani), ένα εντυπωσιακό φρούριο που χρονολογείται από τον 13ο αιώνα. Το κάστρο διατηρείται σε εξαιρετική κατάσταση και προσφέρει μοναδική θέα στην περιοχή, ενώ οι αίθουσές του φιλοξενούν πολιτιστικές εκδηλώσεις και εκθέσεις. Σημαντικά επίσης είναι τα τείχη της πόλης, τα οποία αντικατοπτρίζουν τη στρατηγική σημασία της Σερμονέτας κατά τη μεσαιωνική περίοδο.

Η πόλη είναι επίσης γνωστή για τις εκκλησίες της, όπως η εκκλησία της Αγίας Μαρίας (Chiesa di Santa Maria Assunta), που διαθέτει γοτθική αρχιτεκτονική και ενδιαφέρουσες τοιχογραφίες. Στα στενά της δρομάκια, οι επισκέπτες μπορούν να ανακαλύψουν μικρές πλατείες, παραδοσιακά κτίρια και σημεία που θυμίζουν τον πλούσιο ιστορικό της χαρακτήρα.

Η Σερμονέτα, εκτός από την πολιτιστική της κληρονομιά, είναι και τόπος φυσικής ομορφιάς, καθώς βρίσκεται κοντά στον Βοτανικό Κήπο του Νίνφα (Giardino di Ninfa), έναν εντυπωσιακό κήπο που θεωρείται ένας από τους ωραιότερους στην Ιταλία.

Η πόλη αποτελεί ιδανικό προορισμό για όσους επιθυμούν να συνδυάσουν ιστορικές περιηγήσεις με χαλαρωτικές στιγμές στη φύση.

## Παραπομπές


Κατηγορία:πόλεις της Ιταλίας
Βιλαέτι της Μπάσρα

Το **Βιλαέτι της Μπάσρα** (οθωμανικά τουρκικά: *Vilāet-i Basra*) ήταν διοικητική εδαφική οντότητα της Οθωμανικής Αυτοκρατορίας.

Ιστορικά κάλυπτε μια περιοχή που εκτείνεται από τη Νασιρίγια και την Αμάρα στα βόρεια έως το Κουβέιτ στο νότο. Στα νότια και στα δυτικά, θεωρητικά δεν υπήρχαν καθόλου σύνορα, ωστόσο καμία περιοχή πέρα από το Κατάρ στο νότο και το Σαντζάκι της Νατζντ στα δυτικά δεν συμπεριλήφθηκαν αργότερα στο διοικητικό σύστημα.

Στις αρχές του 20ου αιώνα φέρεται να είχε έκταση 16.482 τετραγωνικά μίλια (42.690 km2), ενώ τα προκαταρκτικά αποτελέσματα της πρώτης οθωμανικής απογραφής του 1885 (δημοσιεύθηκε το 1908) έδωσαν τον πληθυσμό 200.000. Η ακρίβεια των αριθμών πληθυσμού κυμαίνεται από «κατά προσέγγιση» έως «απλώς εικασιακή» ανάλογα με την περιοχή από την οποία συγκεντρώθηκαν.

Η πρωτεύουσα του βιλαετιού, η Μπάσρα, ήταν σημαντικό στρατιωτικό κέντρο, με μόνιμη φρουρά 400 έως 500 ανδρών, και έδρα του Οθωμανικού Ναυτικού στον Περσικό Κόλπο.

## Ιστορία
Ήταν βιλαέτι από το 1875 έως το 1880, και ξανά μετά το 1884, όταν αναδημιουργήθηκε από τα νότια σαντζάκια του βιλαέτι της Βαγδάτης. Μετά το 1884, το βιλαέτι επεκτάθηκε για λίγο στην παράκτια περιοχή του Κόλπου για να ενσωματώσει το Νατζντ και την Άλ-Άχσα, συμπεριλαμβανομένων του Χοφούφ, του Κατάρ και του Κατίφ, η ενσωμάτωση της Νατζντ διήρκεσε μόνο μέχρι το 1913 πριν από το τέλος του βιλαέτι της Μπάσρα.

Το 1899, ο Σεΐχης Μουμπάρακ Αλ-Σαμπάχ σύναψε μια συνθήκη με τη Βρετανία, ορίζοντας ότι η Βρετανία θα προστάτευε το Κουβέιτ από οποιαδήποτε εξωτερική επίθεση, μετατρέποντάς το *[[de facto]]* σε βρετανικό προτεκτοράτο. Παρά την επιθυμία της κυβέρνησης του Κουβέιτ να είναι είτε ανεξάρτητη είτε υπό βρετανική κυριαρχία, οι Βρετανοί συμφώνησαν με την Οθωμανική Αυτοκρατορία ορίζοντας το Κουβέιτ ως αυτόνομο καζά της Οθωμανικής Αυτοκρατορίας. Αυτό θα διαρκούσε μέχρι τον Α΄ Παγκόσμιο Πόλεμο.

Η Μπάσρα έπεσε στα χέρια των Βρετανών στις 22 Νοεμβρίου 1914 και το εκστρατευτικό σώμα της Μεσοποταμίας είχε καταλάβει σχεδόν ολόκληρο το βιλαέτι μέχρι τον Ιούλιο του 1915.

## Διοικητικά τμήματα
Σαντζάκια του βιλαετιού:
*Σαντζάκι της Αμάρα 
*Σαντζάκι της Βασόρας
*Σαντζάκι της Ντιβάνιγια
*Σαντζάκι του Μουνταφίκ
*Σαντζάκι της Νατζντ; από το 1875, κατακτήθηκε από τους Σαουδάραβες το 1913

## Παραπομπές


Μπασρα
Οδός Ζγκιέρσκα (Λοτζ)

Η **Οδός Ζγκιέρσκα** (πολωνικά: *Ulica Zgierska*) είναι δρόμος στο Λοτζ της Πολωνίας, μήκους περίπου 6 χλμ., που διασχίζει βόρεια ως προέκταση της οδού Νοβομιέισκα από τη διασταύρωση με την οδό Ποντζέτσνα (*Podrzeczna*, κοντά στην Πλατεία Παλιάς Αγοράς) στα σύνορα του Λοτζ με το Ζγκιες, όπου μετατρέπεται σε οδό Γούτσκα (*Łódzką*).

Η οδός Ζγκιέρσκα κατασκευάστηκε σταδιακά μετά τον οικισμό του χωριού Μπαουούτι (Bałuty), που οδηγεί προς το Ραντόγκοστς. Στη δεκαετία του 1970, ο δρόμος διευρύνθηκε και στη θέση των παλαιών σπιτιών χτίστηκε το εκτεταμένο οικιστικό οσιέντλε Γιαγκιέουουι (*Jagiełły*). Από το 1901, μια προαστιακή γραμμή τραμ τρέχει κατά μήκος του δρόμου, που συνδέει το Λοτζ με το Ζγκιες (γραμμή 45).

Κατά τη διάρκεια του Β΄ Παγκοσμίου Πολέμου, οι Γερμανοί κατακτητές άλλαξαν το όνομα της οδού σε Χόχενσταϊνερ Στράσε (Hohensteiner Strasse).  Ο δρόμος χώριζε το Γκέτο του Λοτζ σε δυτικό και ανατολικό τμήμα, η κυκλοφορία μεταξύ των οποίων γινόταν πρώτα μέσω προσωρινά ανοιγμένων πυλών και αργότερα σε δύο πεζογέφυρες. Υπήρχαν συρματοπλέγματα κατά μήκος των πεζοδρομίων και ένα τραμ και αυτοκίνητα περνούσαν από τη μέση του γκέτο. Υπήρχαν πολλά διαμερίσματα και εργοστάσια στα κτίρια κατά μήκος του δρόμου. Κατά της διάρκεια της ύπαρξης του γκέτο, το κτίριο που βρίσκεται στη διασταύρωση των οδών Ζγκιέρσκα και Λιμανόφσκι, στέγαζε το παράρτημα της Γκεστάπο στο Λοτζ και την 6η Διμοιρία Αστυνομίας Τάξης. Από εκεί εποπτευόταν το γκέτο.

## Παραπομπές


## Βιβλιογραφία

* 

Κατηγορία:Οδοί στο Λοτζ
Τριόζη

Η **τριόζη** (triose) είναι ένας μονοσακχαρίτης, ή απλό σάκχαρο, που περιέχει τρία άτομα άνθρακα. Υπάρχουν μόνο τρεις πιθανές τριόζες: τα δύο εναντιομερή της γλυκεριναλδεΰδης, που είναι αλδόζες και η διυδροξυακετόνη, μια κετόζη που είναι συμμετρική και επομένως δεν έχει εναντιομερή.    
Οι τριόζες είναι σημαντικές στην κυτταρική αναπνοή. Κατά τη γλυκόλυση, η 1,6-διφωσφορική φρουκτόζη διασπάται σε 3-φωσφορική γλυκεριναλδεΰδη και φωσφορική διυδροξυακετόνη.Το Γαλακτικό οξύ και πυροσταφυλικό οξύ προέρχονται αργότερα από αυτά τα μόρια.
Η σημασία των τριοζών στο σώμα
* Οι τριόζες χρησιμεύουν ως μεταβολικά ενδιάμεσα σε διάφορες διαφορετικές μεταβολικές οδούς όπως η γλυκόλυση, η γλυκονεογένεση (gluconeogenesis) και η οδός της φωσφορικής πεντόζης.
* Οι τριόζες συμβάλλουν στη σύνθεση βασικών βιομορίων, συμπεριλαμβανομένων των λιπιδίων, των αμινοξέων, των νουκλεοτιδίων και των υδατανθράκων.
* Οι τριόζες είναι μικρά μόρια άνθρακα και επομένως μπορούν εύκολα να τροποποιηθούν σε διάφορα μόρια.
## Παραπομπές
Βιλαέτι του Μπιτλίς

Το **Βιλαέτι του Μπιτλίς** (οθωμανικά τουρκικά: *Vilāet-i Bitlis*) ήταν διοικητική εδαφική οντότητα της Οθωμανικής Αυτοκρατορίας.

Πριν από τον Ρωσοτουρκικό Πόλεμο (1877-1878) ήταν μέρος του βιλαέτι του Ερζερούμ, στη συνέχεια έγινε ξεχωριστό βιλαέτι από την Υψηλή Πύλη. Ήταν ένα από τα έξι αρμενικά βιλαέτια της Αυτοκρατορίας.

Στις αρχές του 20ου αιώνα, το βιλαέτι του Μπιτλίς φέρεται να είχε έκταση 11.522 τετραγωνικά μίλια (29.840 km2), ενώ τα προκαταρκτικά αποτελέσματα της πρώτης οθωμανικής απογραφής του 1885 (δημοσιεύθηκε το 1908) έδωσαν τον πληθυσμό 388.625. Η ακρίβεια των αριθμών του πληθυσμού κυμαίνεται από «κατά προσέγγιση» έως «απλώς εικαστικά» ανάλογα με την περιοχή από την οποία συγκεντρώθηκαν.

Το Μπιτλίς και το Μους περιλαμβάνονταν παλαιότερα στο εγιαλέτι του Ερζερούμ. Το 1875 αποσπάστηκαν και έκαναν ξεχωριστό βιλαέτι. Το σαντζάκι της Σιίρτ εντάχθηκε στο βιλαέτι του Μπιτλίς από το βιλαέτι του Ντιγιάρμπακιρ το 1883–84.

## Διοικητικά τμήματα
Σαντζάκια του βιλαετιού:
*Σαντζάκι του Μπιτλίς
*Σαντζάκι της Μους
*Σαντζάκι της Σιίρτ
*Σαντζάκι του Γκέντς

## Παραπομπές


Μπιτλις
Σταθμός Κολωνάκι (Μετρό Αθήνας)

Ο **Σταθμός Κολωνάκι** είναι σταθμός του Μετρό της Αθήνας στο Κολωνάκι της Αθήνας, επί της Γραμμής 4. Ο σταθμός θα εγκαινιαστεί και θα παραδοθεί στο κοινό το 2030 μαζί με τους άλλους σταθμούς της φάσης Α της Γραμμής 4.

Ο σταθμός θα είναι κάτω από την πλατεία Φιλικής Εταιρείας (γνωστή συνήθως ως πλατεία Κολωνακίου) και στη νέα της διαμόρφωση θα έχει και ένα μνημείο.

## Παραπομπές


Κολωνακι